为下列古文添加标点：
诗云相在尔室尚不愧于屋漏故君子不动而敬不言而信诗曰奏假无言时靡有争是故君子不赏而民劝不怒而民威于鈇钺诗曰不显惟德百辟其刑之是故君子笃恭而天下平诗曰予怀明德不大声以色子曰声色之于以化民末也诗曰德輶如毛毛犹有伦上天之载无声无臭至矣
答案：《诗》云：「相在尔室，尚不愧于屋漏。」故君子不动而敬，不言而信。
《诗》曰：「奏假无言，时靡有争。」是故君子不赏而民劝，不怒而民威于鈇钺。
《诗》曰：「不显惟德！百辟其刑之。」是故君子笃恭而天下平。
《诗》曰：「予怀明德，不大声以色。」子曰：「声色之于以化民，末也。」《诗》曰：「德輶如毛」，毛犹有伦；「上天之载，无声无臭」，至矣！